ddrg/super_eurlex huggingface dataset:
[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 22.6.2009

KOM(2009)306 endelig

2007/0098/COD

UDTALELSE FRA KOMMISSIONEN i henhold til EF-traktatens artikel 251, stk. 2, tredje afsnit, litra c), om Europa-Parlamentets ændringsforslag til Rådets fælles holdning til forslaget til

EUROPA-PARLAMENTETS OG RÅDETS FORORDNING om fælles regler for adgang til vejtransporterhvervet

ÆNDRING AF KOMMISSIONENS FORSLAG i henhold til EF-traktatens artikel 250, stk. 2

UDTALELSE FRA KOMMISSIONENi henhold til EF-traktatens artikel 251, stk. 2, tredje afsnit, litra c),om Europa-Parlamentets ændringsforslagtil Rådets fælles holdning tilforslaget til

EUROPA-PARLAMENTETS OG RÅDETS FORORDNING om fælles regler for adgang til vejtransporterhvervet

1. Indledning

Ifølge EF-traktatens artikel 251, stk. 2, tredje afsnit, litra c), skal Kommissionen afgive udtalelse om de ændringer, Europa-Parlamentet foreslår ved andenbehandlingen. Kommissionen forelægger hermed sin udtalelse om Parlamentets ændringsforslag.

2. Sagsforløb

Forslag sendt til Europa-Parlamentet og Rådet (dokument KOM(2007) 263 endelig – 2007/0098/COD): | 23. maj 2007. |

Udtalelse afgivet af Det Europæiske Økonomiske og Sociale Udvalg: | 16. januar 2008. |

Udtalelse afgivet af Europa-Parlamentet ved førstebehandlingen: | 21. maj 2008. |

Ændret forslag fremsendt: | 13. juni 2008. |

Fælles holdning vedtaget: | 9. januar 2009. |

Udtalelse afgivet af Europa-Parlamentet ved andenbehandlingen: | 23. april 2009. |

3. Forslagets formål

Formålet med forslaget er at fastsætte fælles regler for adgang til vejtransporterhvervet. Det er hensigten at erstatte direktiv 96/26/EF med en ny forordning for at opnå en bedre harmonisering og mere lige konkurrencevilkår mellem operatører inden for det indre marked.

4. Kommissionens udtalelse om Europa-Parlamentets ændringer

Efter flere måneders forhandlinger under det tjekkiske formandskab er Parlamentet og Rådet nået frem til et kompromis i forbindelse med andenbehandlingen, navnlig om oprettelse af elektroniske registre over vejtransportvirksomheder. Kommissionen kan acceptere de kompromisændringer, som Europa-Parlamentet har vedtaget ved andenbehandlingen til bekræftelse af aftalen med Rådet.

5. Konklusion

Under henvisning til EF-traktatens artikel 250, stk. 2, ændrer Kommissionen sit forslag som angivet ovenfor.
[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 22.6.2009

KOM(2009)305 endelig

2007/0099/COD

UDTALELSE FRA KOMMISSIONEN i henhold til EF-traktatens artikel 251, stk. 2, tredje afsnit, litra c), om Europa-Parlamentets ændringsforslag til Rådets fælles holdning til forslaget til

EUROPA-PARLAMENTETS OG RÅDETS FORORDNING om fælles regler for adgang til markedet for international godskørsel (omarbejdning)

ÆNDRING AF KOMMISSIONENS FORSLAG i henhold til EF-traktatens artikel 250, stk. 2

UDTALELSE FRA KOMMISSIONENi henhold til EF-traktatens artikel 251, stk. 2, tredje afsnit, litra c),om Europa-Parlamentets ændringsforslagtil Rådets fælles holdning tilforslaget til

EUROPA-PARLAMENTETS OG RÅDETS FORORDNING om fælles regler for adgang til markedet for international godskørsel (omarbejdning)

1. Indledning

Ifølge EF-traktatens artikel 251, stk. 2, tredje afsnit, litra c), skal Kommissionen afgive udtalelse om de ændringer, Europa-Parlamentet foreslår ved andenbehandlingen. Kommissionen forelægger hermed sin udtalelse om Parlamentets ændringsforslag.

2. Sagsforløb

Forslag sendt til Europa-Parlamentet og Rådet (dokument KOM(2007) 265 endelig – 2007/0099/COD): | 23. maj 2007. |

Udtalelse afgivet af Det Europæiske Økonomiske og Sociale Udvalg: | 12. marts 2008. |

Udtalelse afgivet af Europa-Parlamentet ved førstebehandlingen: | 21. maj 2008. |

Ændret forslag fremsendt: | 13. juni 2008. |

Fælles holdning vedtaget: | 9. januar 2009. |

Udtalelse afgivet af Europa-Parlamentet ved andenbehandlingen: | 23. april 2009. |

3. Forslagets formål

Formålet med det forslag, som Kommissionen vedtog den 23. maj 2007, er at fastsætte fælles regler for adgang til markedet for international vejgodstransport. Forslaget træder i stedet for to forordninger om adgang til markedet for international godskørsel og et rådsdirektiv, der fritager visse former for transport for at skulle have tilladelse. Det tilsigtes bl.a. at styrke håndhævelsesmulighederne i forbindelse med cabotagekørsel ved at definere denne bedre.

4. Kommissionens udtalelse om Europa-Parlamentets ændringer

Efter flere måneders forhandlinger under det tjekkiske formandskab er Parlamentet og Rådet nået frem til et kompromis i forbindelse med andenbehandlingen, navnlig om definitionen af cabotagekørsel. Kommissionen kan acceptere de kompromisændringer, som Europa-Parlamentet har vedtaget ved andenbehandlingen til bekræftelse af aftalen med Rådet.

5. Konklusion

Under henvisning til EF-traktatens artikel 250, stk. 2, ændrer Kommissionen sit forslag som angivet ovenfor.
[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 8.7.2009

KOM(2009) 365 endelig

Forslag til

RÅDETS BESLUTNING

om ændring af Rådets beslutning af 20. januar 2009 om mellemfristet finansiel bistand fra Fællesskabet til Letland

Forslag til

RÅDETS BESLUTNING

om ændring af Rådets beslutning af 20. januar 2009 om mellemfristet finansiel bistand fra Fællesskabet til Letland

RÅDET FOR DEN EUROPÆISKE UNION HAR —

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 332/2002 af 18. februar 2002 om indførelse af en mekanisme for mellemfristet betalingsbalancestøtte til medlemsstaterne, særlig artikel 5, stk. 2, sammenholdt med artikel 8,

under henvisning til Kommissionens forslag efter høring af Det Økonomiske og Finansielle Udvalg, og

ud fra følgende betragtninger:

(1) Ved beslutning 2009/289/EF besluttede Rådet at yde gensidig bistand til Letland. Ved beslutning 2009/290/EF besluttede Rådet at yde mellemfristet finansiel bistand til Letland.

(2) Omfanget og intensiteten af den finanskrise, der har ramt Letland, nødvendiggør en tilpasning af de økonomisk-politiske betingelser, der er knyttet til frigivelsen af de forskellige rater af Fællesskabets finansielle bistand, for at tage hensyn til de finanspolitiske følger af det betydelige fald i BNP.

(3) Rådets beslutning 2009/290/EF bør derfor ændres i overensstemmelse hermed —

VEDTAGET FØLGENDE BESLUTNING:

Artikel 1

I beslutning 2009/290/EF foretages følgende ændringer:

1. Artikel 3, stk. 5, litra a), affattes således:

"gennemførelse af et klart fastlagt mellemfristet finanspolitisk program med det formål at reducere det offentlige underskud til under traktatens referenceværdi på 3 % af BNP inden for en frist og med en konsolideringskurs, der er i overensstemmelse med de henstillinger, som Rådet har rettet til Letland som led i proceduren i forbindelse med uforholdsmæssigt store underskud".

2. Artikel 3, stk. 5, litra b), affattes således:

"gennemførelse af budgettet for 2009 og vedtagelse af et budget for 2010 med bæredygtige foranstaltninger, der er forenelige med denne konsolideringskurs".

Artikel 2

Denne beslutning er rettet til Republikken Letland.

Artikel 3

Denne beslutning offentliggøres i Den Europæiske Unions Tidende .

Udfærdiget i Bruxelles, den

På Rådets vegne

Formand
[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 17.9.2009

KOM(2009) 486 endelig2006/0258 COD

UDTALELSE FRA KOMMISSIONEN

i henhold til EF-traktatens artikel 251, stk. 2, tredje afsnit, litra c), om Europa-Parlamentets ændring til Rådets fælles holdning til forslag til Europa-Parlamentets og Rådets forordning om statistik over plantebeskyttelsesmidler - Ændring af Kommissionens forslag i henhold til EF-traktatens artikel 250, stk. 2

(forelagt af Kommissionen i henhold til EF-traktatens artikel 250, stk. 2)

2006/0258 COD

UDTALELSE FRA KOMMISSIONEN

i henhold til EF-traktatens artikel 251, stk. 2, tredje afsnit, litra c),om Europa-Parlamentets ændringtil Rådets fælles holdning til forslag til Europa-Parlamentets og Rådets forordning om statistik over plantebeskyttelsesmidler - Ændring af Kommissionens forslag i henhold til EF-traktatens artikel 250, stk. 2

1. Indledning

Ifølge EF-traktatens artikel 251, stk. 2, tredje afsnit, litra c), skal Kommissionen afgive udtalelse om de ændringer, som Europa-Parlamentet foreslår ved andenbehandlingen. Kommissionen forelægger hermed sin udtalelse om Parlamentets ændring.

2. Baggrund

Forslag sendt til Europa-Parlamentet og Rådet (dokument KOM(2006) 778 endelig – 2006/0258 (COD): | 11. december 2006 |

Udtalelse afgivet af Det Europæiske Økonomiske og Sociale Udvalg: | 11. juli 2007 |

Udtalelse afgivet af Europa-Parlamentet ved førstebehandlingen: | 12. marts 2008 |

Fælles holdning vedtaget (med enstemmighed): | 20. november 2008 |

Udtalelse afgivet af Europa-Parlamentets ved andenbehandlingen: | 24. april 2009 |

3. Formålet med forslaget

Den foreslåede forordning indeholder en retlig ramme med ensartede regler for indsamling og formidling af statistiske data om afsætning og anvendelse af plantebeskyttelsesmidler. Den indeholder bl.a. bestemmelser om: dataindsamlingens hyppighed (én gang om året for afsætning – hvert femte år for anvendelse) dataindsamlingsmetoder – med stort råderum for medlemsstaterne indberetningernes format og hyppighed, som Kommissionen kan præcisere nærmere efter udvalgsproceduren. |

- Forordningen om statistik over plantebeskyttelsesmidler er en del af en lovpakke, der også omfatter forslaget til Europa-Parlamentets og Rådets direktiv om en ramme for Fællesskabets indsats for en bæredygtig anvendelse af pesticider (KOM(2006) 373 endelig) og forslaget til Europa-Parlamentets og Rådets forordning om markedsføring af plantebeskyttelsesmidler (KOM(2006) 388 endelig), som Europa-Parlamentet og Rådet nåede til enighed om i januar 2009 (Rådet – landbrug).

4. Kommissionens udtalelse om Europa-Parlamentets ændring

Samtidig bifalder Kommissionen den opfordring, der er blevet fremsendt til Rådet af formændene for de politiske grupper i Europa-Parlamentet, om igen at bekræfte hele det kompromis, der blev forhandlet på plads af repræsentanter for Europa-Parlamentet og Rådet i forbindelse med andenbehandlingen.

5. Konklusion

I henhold til EF-traktatens artikel 250, stk. 2, ændrer Kommissionen sit forslag som ovenfor angivet.
[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 22.10.2009

KOM(2009)564 endelig

Forslag til

RÅDETS FORORDNING (EF) Nr.

om ændring af bilag A og C til forordning (EF) nr. 1346/2000 om konkurs

Forslag til

RÅDETS FORORDNING (EF) Nr.

om ændring af bilag A og C til forordning (EF) nr. 1346/2000 om konkurs

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1346/2000 af 29. maj 2000 om konkurs[1], særlig artikel 45,

under henvisning til forslag fra Kommissionen, og

ud fra følgende betragtninger:

(1) Bilag A og C til forordning (EF) nr. 1346/2000 indeholder en liste over, hvordan de i forordningens artikel 2, litra a), omhandlede insolvensbehandlinger og de i forordningens artikel 2, litra b), omhandlede kuratorer benævnes i medlemsstaternes nationale lovgivning.

(2) Den 2. marts 2009 underrettede Belgien i medfør af artikel 45 i forordning (EF) nr. 1346/2000 Kommissionen om ændringer af listerne i bilag A og B til nævnte forordning.

(3) Det Forenede Kongerige og Irland er bundet af forordning (EF) nr. 1346/2000 og deltager derfor i medfør af artikel 45 i nævnte forordning i vedtagelsen og anvendelsen af denne forordning.

(4) I medfør af artikel 1 og 2 i protokollen om Danmarks stilling, der er knyttet som bilag til traktaten om Den Europæiske Union og traktaten om oprettelse af Det Europæiske Fællesskab, deltager Danmark ikke i vedtagelsen af denne forordning, som ikke er bindende for og ikke finder anvendelse i Danmark.

(5) Forordning (EF) nr. 1346/2000 bør derfor ændres i overensstemmelse hermed -

UDSTEDT FØLGENDE FORORDNING:

Artikel 1

I forordning (EF) nr. 1346/2000 foretages følgende ændringer:

1. I bilag A erstattes benævnelserne for insolvensbehandling for Belgien med følgende:

" BELGIË/BELGIQUE

- Het faillissement / La faillite

- Degerechtelijke reorganisatie/ La réorganisation judiciaire

- De collectieve schuldenregeling / Le règlement collectif de dettes

- De vrijwillige vereffening / La liquidation volontaire

- De gerechtelijke vereffening / La liquidation judiciaire

- De voorlopige ontneming van beheer, bepaald in artikel 8 van de faillissementswet / Le dessaisissement provisoire, visé à l’article 8 de la loi sur les faillites"

2. I bilag C erstattes benævnelserne for kuratorer for Belgien med følgende:

" BELGIË/BELGIQUE

- De curator / Le curateur

- De gedelegeerd rechter / Le juge-délégué

- De schuldbemiddelaar / Le médiateur de dettes

- De vereffenaar / Le liquidateur

- De voorlopige bewindvoerder / L’administrateur provisoire"

Artikel 2

Denne forordning træder i kraft på dagen efter offentliggørelsen i Den Europæiske Unions Tidende .

Denne forordning er bindende i alle enkeltheder og gælder umiddelbart i hver medlemsstat i overensstemmelse med traktaten om oprettelse af Det Europæiske Fællesskab.

Udfærdiget i Bruxelles, den

På Rådets vegne

Formand

[1] EUT L 160 af 30.6.2000, s. 1. Forordningen er senest ændret ved forordning (EF) nr. 788/2008 (EUT L 213 af 8.8.2008, s. 1).
[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 17.11.2009

KOM(2009)638 endelig

Forslag til

RÅDETS FORORDNING

om ophævelse af forordning (EF) nr. 1859/2005 om visse restriktive foranstaltninger over for Usbekistan

BEGRUNDELSE

1. Den 14. november 2005 vedtog Rådet forordning (EF) nr. 1859/2005 om visse restriktive foranstaltninger over for Usbekistan.

2. Forordningen blev vedtaget i forlængelse af fælles holdning 2005/792/FUSP af samme dato. De pågældende restriktive foranstaltninger blev forlænget ved fælles holdning 2006/787/FUSP, 2007/734/FUSP og 2008/843/FUSP og udløber den 13. november 2009.

3. Den 27. oktober 2009 konkluderede Rådet, at foranstaltningerne ikke ville blive forlænget yderligere.

4. Kommissionen foreslår derfor, at forordning (EF) nr. 1859/2005 ophæves med virkning fra 14. november 2009.

Forslag til

RÅDETS FORORDNING

om ophævelse af forordning (EF) nr. 1859/2005 om visse restriktive foranstaltninger over for Usbekistan

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 60, stk. 1, og artikel 301,

under henvisning til Rådets fælles holdning 2007/734/FUSP af 13. november 2007 om restriktive foranstaltninger over for Usbekistan[1], ændret og forlænget ved fælles holdning 2008/843/FUSP[2],

under henvisning til forslag fra Kommissionen, og

ud fra følgende betragtninger:

5. Rådets forordning (EF) nr. 1859/2005 af 14. november 2005 om visse restriktive foranstaltninger over for Usbekistan[3] forbyder salg, levering, overførsel og eksport af udstyr, der kan anvendes til intern undertrykkelse, og levering af visse finansieringsmidler, finansiel bistand eller teknisk bistand til fysiske og juridiske personer, enheder eller organer i eller til brug i Usbekistan.

6. Den 27. oktober 2009 konkluderede Rådet, at de restriktive foranstaltninger over for Usbekistan, jf. fælles holdning 2007/734/FUSP, ændret ved fælles holdning 2008/843/FUSP, ikke burde forlænges ud over udløbsdatoen den 13. november 2009.

7. Forordning (EF) nr. 1859/2005 bør derfor ophæves med virkning fra udløbet af de restriktive foranstaltninger i fælles holdning 2007/734/FUSP -

UDSTEDT FØLGENDE FORORDNING:

Artikel 1

Forordning (EØF) nr. 1859/2005 ophæves.

Artikel 2

Denne forordning træder i kraft dagen efter offentliggørelsen i Den Europæiske Unions Tidende .

Den har virkning fra den 14. november 2009.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den […]

På Rådets vegne

Formand […]

[1] EUT L 295 af 14.11.2007, s. 34.

[2] EUT L 300 af 11.11.2008, s. 55.

[3] EUT L 299 af 16.11.2005, s. 23.
[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 30.11.2009

KOM(2009)660 endelig

Forslag til

EUROPA-PARLAMENTETS OG RÅDETS AFGØRELSE

om ibrugtagning af fleksibilitetsinstrumentet

BEGRUNDELSE

Den interinstitutionelle aftale af 17. maj 2006[1] åbner mulighed for at tage fleksibilitetsinstrumentet i anvendelse til finansiering af nøje fastlagte udgifter, der ikke kan finansieres inden for de lofter, der er fastsat for et eller flere udgiftsområder i den flerårige finansielle ramme.

For 2010-budgettet er der behov for at afholde yderligere udgifter ud over loftet for udgiftsområde 1a. Det foreslås derfor at tage fleksibilitetsinstrumentet i anvendelse i overensstemmelse med punkt 27 i den interinstitutionelle aftale.

Følgende beløb skal tilvejebringes:

- 120 mio. EUR til finansiering af energiprojekter i forbindelse med den europæiske økonomiske genopretningsplan

- 75 mio. EUR til nedlukning af Kozloduy-kernekraftværket.

Budgetmyndighedens to parter mindes om, at offentliggørelsen af afgørelsen i Den Europæiske Unions Tidende ikke må finde sted efter offentliggørelsen af 2010-budgettet.

Forslag til

EUROPA-PARLAMENTETS OG RÅDETS AFGØRELSE

om ibrugtagning af fleksibilitetsinstrumentet

EUROPA-PARLAMENTET OG RÅDET FOR DEN EUROPÆISKE UNION HAR —

under henvisning til den interinstitutionelle aftale af 17. maj 2006 mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning[2], særlig punkt 27, femte afsnit,

under henvisning til forslag fra Kommissionen[3], og

ud fra følgende betragtninger:

Eftersom budgetmyndighedens to parter efter at have undersøgt alle muligheder for omfordeling af bevillingerne under udgiftsområde 1a på samrådsmødet den 18. november 2009 enedes om at tage fleksibilitetsinstrumentet i anvendelse for at supplere finansieringen i 2010-budgettet ud over loftet for udgiftsområde 1a med:

- 120 mio. EUR til finansiering af energiprojekter i forbindelse med den europæiske økonomiske genopretningsplan

- 75 mio. EUR til nedlukning af Kozloduy-kernekraftværket —

TRUFFET FØLGENDE AFGØRELSE:

Artikel 1

For Den Europæiske Unions almindelige budget for regnskabsåret 2010 ("2010-budgettet") tages fleksibilitetsinstrumentet i anvendelse med henblik på at tilvejebringe forpligtelsesbevillinger på 195 mio. EUR under udgiftsområde 1a.

Dette beløb skal anvendes til at supplere finansieringen af :

- 120 mio. EUR til finansiering af energiprojekter i forbindelse med den europæiske økonomiske genopretningsplan

- 75 mio. EUR til nedlukning af Kozloduy-kernekraftværket.

Artikel 2

Denne afgørelse offentliggøres i Den Europæiske Unions Tidende .

Udfærdiget i Bruxelles, den

På Europa-Parlamentets vegne På Rådets vegne

Formand Formand

[1] EUT C 139 af 14.6.2006, s. 1.

[2] EUT C 139 af 14.6.2006, s. 1.

[3] EUT […].
[pic] | EUROPA-KOMMISSIONEN |

Bruxelles, den 8.2.2010

KOM(2010)50 endelig

2010/0034 (NLE)

Forslag til

RÅDETS AFGØRELSE

om ændring af beslutning 2009/459/EF af 6. maj 2009 om mellemfristet finansiel bistand fra Fællesskabet til Rumænien

2010/0034 (NLE)

Forslag til

RÅDETS AFGØRELSE

om ændring af beslutning 2009/459/EF af 6. maj 2009 om mellemfristet finansiel bistand fra Fællesskabet til Rumænien

RÅDET FOR DEN EUROPÆISKE UNION HAR -

under henvisning til traktaten om Den Europæiske Unions funktionsmåde,

under henvisning til Rådets forordning (EF) nr. 332/2002 af 18. februar 2002 om indførelse af en mekanisme for mellemfristet betalingsbalancestøtte til medlemsstaterne[1], særlig artikel 5, stk. 2, sammenholdt med artikel 8,

under henvisning til Kommissionens forslag efter høring af Det Økonomiske og Finansielle Udvalg og

ud fra følgende betragtninger:

(1) Ved beslutning 2009/458/EF[2] besluttede Rådet at yde gensidig bistand til Rumænien. Ved beslutning 2009/459/EF[3] besluttede Rådet at yde mellemfristet finansiel bistand til Rumænien.

(2) Omfanget og intensiteten af det økonomiske tilbageslag, der har ramt Rumænien, nødvendiggør en tilpasning af de økonomisk-politiske betingelser, der er knyttet til frigivelsen af de forskellige rater af den finansielle bistand, for at tage hensyn til virkningen af det uventet store fald i det reale BNP.

(3) Rådets beslutning 2009/459/EF bør derfor ændres i overensstemmelse hermed -

VEDTAGET DENNE AFGØRELSE:

Artikel 1

I beslutning 2009/459/EF foretages følgende ændringer:

1. Artikel 3, stk. 5, litra a), affattes således:

"Der gennemføres et klart fastlagt mellemfristet finanspolitisk program med det formål at reducere det offentlige underskud til under traktatens referenceværdi på 3 % af BNP inden for en frist og med en konsolideringskurs, der er i overensstemmelse med de henstillinger, som Rådet har rettet til Rumænien som led i proceduren i forbindelse med uforholdsmæssigt store underskud".

2. Artikel 3, stk. 5, litra b), affattes således:

"Der vedtages og gennemføres årlige budgetter for 2010 og derefter, som er forenelige med konsolideringskursen."

Artikel 2

Denne afgørelse er rettet til Rumænien.

Artikel 3

Denne afgørelse offentliggøres i Den Europæiske Unions Tidende .

Udfærdiget i Bruxelles,

På Rådets vegne

Formand

[1] EUT L 53 af 23.2.2002, s. 1.

[2] EUT L 150 af 13.6.2009, s. 6.

[3] EUT L 150 af 13.6.2009, s. 8.
[pic] | EUROPA-KOMMISSIONEN |

Bruxelles, den 8.4.2010

KOM(2010)150 endelig

Forslag til

EUROPA-PARLAMENTETS OG RÅDETS AFGØRELSE

om at bringe fleksibilitetsinstrumentet i anvendelse

BEGRUNDELSE

Den interinstitutionelle aftale af 17. maj 2006[1] åbner mulighed for at tage fleksibilitetsinstrumentet i anvendelse til finansiering af nøje fastlagte udgifter, der ikke kan finansieres inden for de disponible lofter under et eller flere udgiftsområder i den flerårige finansielle ramme.

I overensstemmelse med punkt 27 i den interinstitutionelle aftale og efter at have undersøgt alle muligheder for omfordeling af bevillingerne under udgiftsområde 4 foreslår Kommissionen at anvende fleksibilitetsinstrumentet til finansiering af ledsageforanstaltningerne for bananer med et beløb på 18,3 mio. EUR ud over loftet for udgiftsområde 4.

Budgetmyndighedens to parter mindes om, at offentliggørelsen af afgørelsen i Den Europæiske Unions Tidende ikke må finde sted senere end offentliggørelsen af ændringsbudget nr. 3/2010.

Forslag til

EUROPA-PARLAMENTETS OG RÅDETS AFGØRELSE

om at bringe fleksibilitetsinstrumentet i anvendelse

EUROPA-PARLAMENTET OG RÅDET FOR DEN EUROPÆISKE UNION HAR —

under henvisning til den interinstitutionelle aftale af 17. maj 2006 mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning[2], særlig punkt 27, femte afsnit,

under henvisning til forslag fra Kommissionen[3], og

ud fra den betragtning, at budgetmyndighedens to parter efter at have undersøgt alle muligheder for omfordeling af bevillingerne under udgiftsområde 4 enedes om at bringe fleksibilitetsinstrumentet i anvendelse for at supplere finansieringen i 2010-budgettet ud over loftet for udgiftsområde 4 med 18,3 mio. EUR til finansiering af ledsageforanstaltningerne for bananer -

VEDTAGET DENNE AFGØRELSE:

Artikel 1

For Den Europæiske Unions almindelige budget for regnskabsåret 2010 (i det følgende benævnt "2010-budgettet") tages fleksibilitetsinstrumentet i anvendelse med henblik på tilvejebringelse af forpligtelsesbevillinger på 18,3 mio. EUR under udgiftsområde 4.

Dette beløb skal anvendes til at supplere finansieringen af :

- 18,3 mio. EUR til finansiering af ledsageforanstaltningerne for bananer.

Artikel 2

Denne afgørelse offentliggøres i Den Europæiske Unions Tidende .

Udfærdiget i Bruxelles, den

På Europa-Parlamentets vegne På Rådets vegne

Formand Formand

[1] EUT C 139 af 14.6.2006, s. 1.

[2] EUT C 139 af 14.6.2006, s. 1.

[3] EUT […].